যদিও কানাডাতে যুক্তরাষ্ট্রীয় শাসনব্যবস্থা রয়েছে, তবুও কানাডা ভূখন্ডের উত্তরের বিশাল অংশ সরাসরি কেন্দ্রীয় সরকার দ্বারা শাসিত হয়।১৮৭০ সাল থেকে এই পদ্ধতি চলে আসছে।‘রুপার্টের ভূখন্ড আইন ১৮৬৮','সংবিধান আইন ১৮৬৭'তে ১৪৬ নং অনুচ্ছেদ যোগ এবং ১৮৭০ সালে 'রুপার্ট ভূখন্ড ও উত্তর-পশ্চিমাঞ্চল আইন' পাসের মাধ্যমে দুই ভূখন্ডকে('রুপার্টের ভূখন্ড' এবং 'উত্তর-পশ্চিমাঞ্চল') কানাডাতে অন্তর্ভূক্ত করা হয়।এছাড়া ১৮৭০ সালে 'মানিটোবা আইন ১৮৭০' পাসের মাধ্যমে রুপার্ট-ভূখন্ড থেকে মানিটোবাকে আলাদা করা হয়।এবং পরবর্তীতে মানিটোবাকে যোগ করা হয় উত্তর-পশ্চিমাঞ্চলের সাথে,যে অঞ্চলটি ('সংবিধান আইন ১৮৭১' অনুযায়ী)ইতোমধ্যে কেন্দ্রীয় সরকারের শাসনাধীন ছিল।

১৯৭০ সাল থেকে কেন্দ্রীয় সরকার,নীতিনির্ধারণী অনেক সিদ্ধান্ত নেবার ক্ষমতা উত্তরাঞ্চলের সরকারের কাছে হস্তান্তর করেছে।এর অর্থ উক্ত অঞ্চলের ভবিষ্যত নির্ধারণ সংক্রান্ত সিদ্ধান্তগ্রহণ ও নানা দায়িত্বের সিংহভাগ বর্তমানে আঞ্চলিক সরকারের হাতে ন্যাস্ত। ১৮৯৮ সালে উত্তরাঞ্চল থেকে ইউকোন কে আলাদা করা হয় কিন্তু এটিও কেন্দ্রীয় শাসনাধীন রাখা হয়।পরবর্তীতে, ১৯০৫ সালে উত্তরাঞ্চল থেকে আলবার্টা ও সাসকাচিওয়ান নামে দুটি প্রদেশ তৈরি করা হয়।রুপার্ট ভূখন্ডের বিভিন্ন অংশ ওন্টারিও এবং কুইবেক প্রদেশের অন্তর্ভুক্ত করা হয়(যার ফলে ওন্টারিও আর কুইবেকের ভূখন্ড সেইন্ট লরেন্স ও নিম্ন মহাহৃদ এলাকাজুড়ে বিস্তৃত হয়)।১৮৯৫ থেকে ১৯১২ সাল পর্যন্ত উনগাভা জেলা কানাডার উত্তর-পশ্চিমাঞ্চলের একটি প্রশাসনিক জেলা ছিল।কানাডার সংসদ, 'কুইবেক সীমানা বিস্তৃতিকরণ আইন ১৮৯৮' ও 'কুইবেক সীমানা বিস্তৃতিকরণ আইন ১৯১২' এই দুইটি আইন পাস করার মাধ্যমে উনগাভা জেলাকে কুইবেক প্রদেশে অন্তর্ভুক্ত করে।ল্যাবরাডোরের কিছু ভূখন্ড (যা উনগাভা জেলার অন্তর্ভূক্ত ছিল),১৯২৭ সালে প্রিভি কাউন্সিলের 'ব্রিটিশ বিচারক সমিতির' সিদ্ধান্তে নিউফাউন্ডল্যান্ড প্রদেশের অন্তর্ভুক্ত করা হয়।

১৯৯৯ সালে,কানাডার পূর্বদিকে মেরুঅঞ্চলে বসবাসকারী 'ইনুইট' উপজাতীদের সাথে কেন্দ্রীয় সরকার একটি ভূমিচুক্তি স্বাক্ষরের পর নুনাভুট নামক প্রশাসনিক অঞ্চলটি তৈরি হয়।১৯৯৯ সালে নুনাভুট তৈরির আগপর্যন্ত কুইবেকের উত্তর ও পশ্চিমের দ্বীপগুলি 'উত্তর-পশ্চিমাঞ্চল' নামক প্রশাসনিক এলাকার ভেতরে ছিল।

এরপর থেকেই,কেন্দ্রীয় সরকার ধীরে ধীরে আইনপ্রণয়নসহ অন্যান্য ক্ষমতা হস্তান্তর করতে শুরু করে।ক্ষমতা বিকেন্দ্রীকরণের মূল উদ্দেশ্য ছিল,এসব অঞ্চলকে স্বায়ত্তশাসিত ও সমৃদ্ধ করা হলে কানাডীয় ফেডারেশানের মধ্যে এরা শক্তিশালী ভূমিকা পালন করবে ও কানাডার উত্তরাঞ্চলে উন্নয়ন ঘটবে।এসব বিকেন্দ্রিত ক্ষমতাপ্রাপ্ত অঞ্চলগুলোর মধ্যে, 'ইউকোন' সর্বাপেক্ষা অগ্রসর।

কানাডা
ডিস্ট্রিক্ট অফ কলম্বিয়া (কলম্বিয়া জেলা বা রাজধানী ডিসি)
স্পেন
মেক্সিকো